joelniklaus/EU_Wikipedias huggingface dataset:
Belphegoro skaičius

Belphegoro skaičius 1000000000000066600000000000001 yra neįprastas pirminis skaičius, turintis daug „šėtoniškų“ elementų. 666 yra Naujajame testamente minimas „pabaisos skaičius“ . Iš abiejų pusių šešetus supa po 13 nulių (13 – „nelaimingas skaičius“). Pagaliau skaičius susideda iš 31 skaitmens – 13 atvirkščiai. Šis skaičius dar ir simetriškas (palindromas).

Belphegoras yra vienas iš „septynių pragaro princų“,  padedantis mokslininkams bei tyrinėtojams visokiuose „velniškuose atradimuose“ kurių geriau ir nebūtų.  Skaičių taip pavadino Clifford A. Pickover. Skaičius gali būti žymimas „apversta 𝜋“ (viršumi į apačią).

Šaltiniai 

Skaičiai
Vajomingo baseinas

Vajomingo baseinas () – JAV šiaurės vakaruose, Vajomingo valstijoje esanti plynaukštė. Driekiasi Uoliniuose kalnuose, 2000–2300 m aukštyje. Plynaukštė sudaryta iš paleogeno žemyninių nuogulų, atskiri 300–600 m aukščio masyvai – iš senesnių kristalinių uolienų. Būdingas pusdykumių kraštovaizdis, krūmynų stepės.

Šaltiniai 

JAV geografija
Plynaukštės ir plokščiakalniai
Vakarų Karelijos aukštuma

Vakarų Karelijos aukštuma () – aukštuma Rusijoje, vakarinėje Karelijos dalyje, išilgai Suomijos sienos, į šiaurę ir vakarus nuo Sego ežero. Ilgis ~130 km. Aukštis siekia 417 m (Votovaros k., vidutinis aukštis – 180–390 m. Sudaryta iš gneiso, granito, kvarcitų. Būdinga spygliuočių taiga (pušynai ir eglynai).

Šaltiniai 

Karelija
Rusijos reljefas
Aukštumos
Douglas SBD Dauntless

Douglas SBD Dauntless – amerikiečių karinis lėktuvas, Antrojo pasaulinio karo metu plačiai naudotas žvalgybai ir kaip pikiruojamasis bombonešis. Buvo pagrindinis JAV karinio jūrų laivyno lėktuvas lėktuvnešiuose nuo 1940 iki 1945 m. Jį taip pat naudojo Jungtinių Valstijų jūrų pėstininkai, tiek lėktuvnešiuose, tiek įprastose oro pajėgų bazėse. „Dauntless“ yra vienas žymiausių Antrojo pasaulinio karo laikų amerikiečių lėktuvų, jais paskandinta daugiau Japonijos imperijos laivų, nei visais kitais lėktuvais kartu sudėjus. Šie lėktuvai ypač pasižymėjo Midvėjaus mūšyje skandindami japonų lėktuvnešius.

Šaltiniai  

Bombonešiai
2016 m. Briuselio sprogdinimai

2016 m. Briuselio sprogdinimai – serija sprogimų Briuselyje, Belgijoje, 2016 m. kovo 22 d.

Pirmieji du sprogimai įvyko Briuselio oro uoste. Sprogimų metu oro uoste žuvo daugiau nei 10 žmonių ir dar bent 30 buvo sužeisti. Praėjus maždaug valandai įvykdyti sprogimai Briuselio metro linijos Maelbeek/Maalbeek stotyje. Ten žuvo mažiausiai 20 žmonių, 106 sužeisti.

Dar vienas sprogmuo buvo rastas oro uoste, tačiau buvo detonuotas vietoje. Atsakomybę dėl šių išpuolių prisiėmė Islamo valstybė.

Teroristai priklausė tai pačiai grupei, kuri įvykdė 2015 m. teroristinius išpuolius Paryžiuje. Šie sprogdinimai buvo didžiausi pagal aukų skaičių Belgijos istorijoje. Po šio įvvykio šalyje buvo paskelbtas trijų dienų gedulas.

Atakų eiga

 7:55 val. – trys atakų vykdytojai atvažiuoja taksi į oro uostą.
 7:58 val. – Įvyksta du sprogimai oro uosto registravimosi salėje 9 sekundžių intervalu.
 8:20 val. – Traukinių eismas į oro uostą sustabdomas, uždaromi keliai.
 9:04 val. – Belgijos terorizmo grėsmės lygis pakeliamas iki aukščiausio.
 9:11 val. – Sprogimas Briuselio Malbeko metro stotyje užmuša mažiausiai 20 žmonių.
 9:27 val. – mieste sustabdomas visas viešasis transportas.
 11:15 val. – Eurostar traukinių eismas tarp Londono ir Briuselio sustabdomas iki kito pranešimo.
 ≈ 17:14 val. – Belgijos policija detonuoja rastą sprogmenį oro uoste.
 ≈ 19:30 val. – Policijos reido metu Šarbeko rajone rastas sporgmuo ir ISIS vėliava.

Šaltiniai

Nuorodos 

2016 metai
Belgijos istorija
Briuselis
Terorizmas
Dmitrijus Rekišas

Dmitrijus Rekišas (, g. 1988 m. rugsėjo 14  d. Babruiske) – Baltarusijos futbolininkas. Jis žaidžia saugo pozicijoje.

Klubinė karjera

FK Spyris 
2015 m. atstovavo Kauno „Spyriui“. Vienuolika įvarčių A lygoje įmušęs saugas išsiskyrė savo žaidimu ir meistriškumu.

Trakų FK 
2016 m. kovo 23 d. buvo pranešta, kad atstovaus Trakų FK ekipai.

Pasiekimai 
FK Minsko Dinamo
 iškovojo sidabro medalius Baltarusijos Aukščiausioje lygoje 2009 metų pirmenybėse.
Baltarusijos jaunimo rinktinė
 Bronzos medalininkas su Baltarusijos rinktine, kai buvo užimta trečia vieta Europos jaunimo pirmenybėse 2011 metais.

Šaltiniai

Nuorodos 
 Soccerway

Baltarusijos futbolininkai
Užsienio futbolininkai Lietuvos komandose
Timothy Dalton

Timothy Dalton (g. 1946 m. kovo 21 d.) – valų aktorius. T. Dalton vaidino filmų serijos apie Džeimsą Bondą filmuose „Į dienos šviesą“ ir „Leidimas žudyti“.

Jungtinės Karalystės aktoriai
Gini indeksas

Gini koeficientas (tariamas džini, dar vadinamas Gini indeksu), – nelygybės matas, dažnai naudojamas ekonomikoje ir ekonometrijoje. Gini indeksas rodo žmonių pajamų pasiskirstymą. Šis indeksas pirmą kartą buvo apskaičiuotas italų statistiko ir sociologo Corrado Gini 1912 m. straipsnyje Variabilità e mutabilità.

Kai Gini koeficientas lygus nuliui, tai žymi visišką pajamų lygybę, kai visi uždirba lygiai tiek pat. Gini koeficientas lygus vienetui, arba 100 %, reiškia, kad tik vienas žmogus uždirba arba tik vienas žmogus suvartoja tai, kas pagaminama teritorijos ar šalies mastu, ir tai yra absoliuti nelygybė. Didelėms grupėms Gini indeksas, beveik lygus vienetui, praktiškai neįmanomas. Pavyzdžiui, OECD šalių Gini indeksas XXI a. pirmajame dešimtmetyje, įskaičiavus mokesčius ir lengvatas, buvo nuo 0,24 iki 0,49, kur Slovėnija turėjo žemiausią ir Čilė didžiausią Gini koeficientą. Afrikos šalys turėjo didžiausią neatskaičiavus mokesčių Gini koeficientą 2008–2009 m., kur PAR turėjo didžiausią Gini pasaulyje, lygų nuo 0,63 iki 0,7, tačiau šis skaičius nukrenta iki 0,52, kai įskaičiuojama socialinė pagalba, o atskaičius mokesčius šis rodiklis nukrenta iki 0,47. Pasaulinis Gini indeksas 2005 m. buvo nuo 0,61 iki 0,68.

Lietuvos Gini indeksas svyravo nuo 22,5 % (1988 m., Lietuva Sovietų Sąjungoje) iki 37,0 % (2004 m.), 37,2 % arba 37,4 % (2009 m. pagal Pasaulio Banką arba FRED atitinkamai) ir 37,7 % (2014 pagal Pasaulio Banką).

Šaltiniai 

Ekonominiai rodikliai
Socialinė ekonomika
Gerovės ekonomika
Melanie Martinez

Melanie Adele Martinez (g. 1995 m. balandžio 28 d.) – amerikiečių atlikėja ir dainų autorė. Dalyvavo trečiame muzikinio projekto „JAV balsas“ (The Voice) sezone. 2014 m. balandžio 22 d. išleido pagrindinį singlą – „Dollhouse“. 2015 m. rugpjūčio 14 d. Martinez debiutinis albumas „Cry Baby“ buvo išleistas su pagrindiniu singlu „Pity Party“. Jos daina „Carousel“ pasirodė amerikiečių siaubo seriale „American Horror Story: Freak Show“.

Albumai 
 Dollhouse EP
Cry Baby 
K-12
After School EP

Turai

Pagrindinis numeris 
 Dollhouse Tour (2013–14)
 Cry Baby Tour (2015 m. spalis – 2016 m. rugpjūtis)

Atidarymo numeris 
 Lindsey Stirling 2014/2015 Tour – atrinkti koncertai
 The Original High Tour (2016) – Naujoji Zelandija/Australija

JAV dainininkai
Echoes

Echoes – penktasis studijinis britų atlikėjo Will Young albumas, išleistas 2011 m. rugpjūčio 11 d. Pirmasis albumo singlas „Jealousy“ sulaukė didelio pasisekimo Jungtinėje Karalystėje, pasiekęs penktąją vietą Jungtinės Karalystės singlų reitinge. Albumas sulaukė daugiausia teigiamų kritikų įvertinimų ir debiutavo pirmoje vietoje Jungtinėje Karalystėje, per pirmąją pardavimų savaitę pardavus 65 tūkstančius kopijų. 2012 m. lapkričio mėnesio duomenimis, Jungtinėje Karalystė buvo parduota per 490 tūkstančių albumo kopijų.

Dainų sąrašas 

2011 albumai
Nero

Nero (rašoma NERO) – britų elektroninės muzikos grupė iš Londono, susikūrusi 2004 m. Savo debiutinį albumą „Welcome Reality“ išleido 2011 m. rugpjūtį. Jis pasiekė pirmąją vietą Jungtinėje Karalystėje. 2013 m. grupė laimėjo „Grammy“ apdovanojimą už kūrinį „Promises“, įrašyta kartu su elektroninės muzikos atlikėju Skrillex. Antrasis grupės albumas „Between II Worlds“ buvo išleistas 2015 m. rugsėjį.

Diskografija 
 Welcome Reality (2011)
 Between II Worlds (2015)

Nuorodos 
 
 

Jungtinės Karalystės atlikėjai
Welcome Reality

Welcome Reality – debiutinis britų elektroninės muzikos grupės „Nero“ albumas, išleistas 2011 m. rugpjūčio 12 d. Albumo singlas „Promises“ pasiekė pirmąją vietą Jungtinės Karalystės singlų reitinge, o „Guilt“ – aštuntąją. Albumas sulaukė daugiausia teigiamų kritikų įvertinimų ir debiutavo pirmoje Jungtinės Karalystės albumų reitingo vietoje. 2015 m. liepos mėnesio duomenimis, Jungtinėje Karalystėje parduota per 120 tūkstančių albumo kopijų.

Dainų sąrašas 

2011 albumai
Debiutiniai albumai
Back to Black

Back to Black – antrasis ir paskutinis britų atlikėjos Amy Winehouse albumas, išleistas 2006 m. spalio 27 d. Albumo singlas „Rehab“ sulaukė didelio pasisekimo visame pasaulyje, pasiekęs reitingų viršūnes daugelyje šalių, tarp jų – ir Jungtinės Karalystės bei JAV, o singlas „Back to Black“ pasiekė aštuntąją vietą Jungtinėje Karalystėje. Albumas pasiekė pirmąją vietą Jungtinėje Karalyhstėje bei susilaukė didelio kritikų pripažinimo. Visame pasaulyje parduota per 12 milijonų albumo kopijų.

Dainų sąrašas 

2006 albumai
Balelių šv. Jono Pauliaus II koplyčia

Balelių Šv. Jono-Pauliaus II koplyčia – koplyčia Baleliuose, Taujėnų seniūnijoje, Ukmergės rajone, šalia senojo kelio . Priklauso Traupio Šv. Onos parapijai. Koplyčia įrengta 2015 m. buvusiame gyvenvietės katilinės pastate vietos bendruomenės rūpesčiu, joje kiekvieną sekmadienį vyksta šv. Mišios.

Istorija 

Atgimimo pradžioje, maldos namai buvo įrengti neįprastoje vietoje – apgyvendintame kaimo daugiabutyje. Šis mūrinis namas priklausė buvusiam Balelių tarybiniam ūkiui. Jo pirmajame aukšte buvo įsikūrusi ūkio kontora, pusę aukšto palypėjus aukštyn – aktų salė, kur savaitgaliais vykdavo šokiai, o dar aukščiau buvo įrengti keli butai specialistams. Panaikinus ūkį, specialistams skirtus ir vietoj kontoros kabinetų įrengtus butus žmonės privatizavo, o aktų salės vietoje buvo įrengta koplyčia. Kelių aplinkinių kaimų gyventojai, susidėję savo pajus, nupirko šias patalpas ir padovanojo Traupio parapijai.

Žmonės padarė nedidelį remontą, iš Vokietijos buvo gauta labdaros – maldos namams tinkantys suolai, vargonai ir kt. liturginėms apeigoms reikalingi daiktai. Iš pradžių čia ne tik vykdavo pamaldos, tačiau būdavo šarvojami ir mirę vietos gyventojai, nes atskiros šarvojimo salės kaimas neturėjo. Koplyčioje šarvoti mirusiuosius buvo patogiau nei namuose, nors dėl siaurų salės durų ir laiptinės karstus tekdavo kelti per salės langą. Gedulingos giesmės ir artimųjų raudos iš buvusios aktų salės sklido vos keletą metų. Kai į koplyčią buvo atgabenta speciali dėžutė su Švč. Sakramentu, šioje patalpoje žmones šarvoti nustota. Dabar paprastai šių apylinkių gyventojai šarvojami Taujėnuose esančioje šarvojimo salėje. Šių apylinkių tikintieji į daugiabutyje sekmadieniais vykstančias mišias rinkdavosi ne iš gero gyvenimo. Iki artimiausių bažnyčių Traupyje ar Taujėnuose tenka važiuoti 10-12 kilometrų retai važinėjančiais maršrutiniais autobusais. Į Baleliuose vykstančias pamaldas susirenka nuo 10-15 iki 40 žmonių.

Kai kurie daugiabučio gyventojai, nenorėję sekmadieniais girdėti iš už sienos sklindančių maldų ir giesmių, reikalavo koplyčią iš jų namo iškelti, jų skundai buvo siunčiami į seniūniją, Ukmergės rajono merui.

Pradžią naujų maldos namų atsiradimui padarė Balelių bendruomenės pirmininkas Romas Pivoras. Jis padovanojo sau priklausantį buvusį katilinės pastatą bažnyčiai. Tam pritarė Traupio parapijos klebonas Juozas Janulis. Už žmonių paaukotas lėšas buvo užsakyti langai, palengva buvo vykdomas remontas. Duris, altorių medieną laiptams, kilimą po laiptais dovanojo žmonės. Klausyklą, kryžių paaukojo Raguvos parapija. Daugiausia paramos gauta iš Rokiškio, kur anksčiau dirbo klebonas J. Janulis.

2015 m. gruodžio 6 d. koplyčią Baleliuose pašventino Kauno arkivyskupas metropolitas Lionginas Virbalas. Kadangi naujieji maldos namai gavo Šventojo Jono-Pauliaus II vardą, arkivyskupas padovanojo Traupio klebonui relikviją – Šventojo Jono Pauliaus II portretą su jo dėvėtų rūbų dalele.

Šaltiniai

Nuorodos 

 Duris atvėrė naujieji Balelių maldos namai 
 Dievo namai daugiabutyje sukiršino Balelių kaimo gyventojus
 Balelių gyventojai Kalėdas sutiks naujoje koplyčioje

Ukmergės rajono koplyčios
Oratorija

Oratorija ( < orare – 'kalbėti, melstis') – didelės apimties vokalinės instrumentinės muzikos žanras; stambus ciklinis kūrinys solistams (dainininkams), chorui, orkestrui (arba instrumentų ansambliui) pagal dramatinį siužetą.

Oratorija yra glaudžiai susijusi su opera ir kantata. Kitaip nei opera, oratorija yra ne sceninis, bet koncertinis kūrinys (siužetas ne vaidinamas, bet pasakojamas), o nuo kantatos skiriasi didesne apimtimi ir siužetu.

Daugelis oratorijų turi pasakotojo partiją (vad. testo, textus, poeta, storico, historicus). Labai svarbus vaidmuo tenka chorui, kuris atstovauja visuomenei (turba), pasakoja ir komentuoja veiksmą.

Istorija 
Oratorija kildinamas iš viduramžių liturginės dramos, šventųjų švenčių liturginių valandų, pasijos, miraklio, misterijų ir kt. Oratorija susiklostė Romoje kaip muzikos žanras, skirtas atlikti „oratorijoje“ – specialioje buveinėje šv. Pilypo Nerio (ir jo XVI a. įkurtos oratorionų kongregacijos narių) rengiamų maldos ir pokalbių apie dvasinius dalykus susirinkimams. XVII a. oratorijos dažniausiai buvo kuriamos pagal biblinį ar hagiografinį siužetą. Tarp 2 dalių paprastai būdavo įterpiamas pamokslas.

1600 m. Romos „Chiesa Nuova“ oratorijoje (susirinkimų patalpoje) buvo atliktas E. de Cavalieri alegorinis vaidinimas – dramatinis kūrinys su monodinio stiliaus solo epizodais Rappresentazione di anima e di corpo („Vaidinimas apie sielą ir kūną“), kuris laikomas pirmąja oratorija Italijoje.

Oratorijos, kaip muzikos žanro, giminingo kantatai, pavadinimas pirmą kartą pavartotas 1640 m. (P. Della Valle’s „Oratorio della Purificatione“). XVII a. vid. Italijoje pasirodė pirmieji spausdinti oratorijų libretai ir susiklostė du oratorijų tipai: oratorio volgare (italų k.), skirta eiliniams klausytojams ir oratorio latino (lotynų k.), artimamotetams, skirta aristokratinei publikai.

XVII a. – XVIII a. pr. italų oratorijos paplito ir Vokietijoje, Austrijoje. Jos vis dažniau buvo atliekamos didikų rūmuose kaip operos pakaitalas gavėnios metu.

XVII–XVIII a. žymiausi oratorijų kūrėjai A. Skarlatis, G. F. Hendelis, A. Vivaldis, M. A. Šarpantjė, vėliau – F. Listas, R. Šumanas, F. Mendelsonas, H. Berliozas, F. J. Haidnas, S. Prokofjevas, D. Šostakovičius, Karlas Orfas, I. Stravinskis, A. Šionbergas, E. Elgaras.

Oratorija Lietuvoje 

Oratorijas sukūrė J. Bašinskas („Ąžuolas“ 1957 m.), E. Balsys („Nelieskite mėlynojo gaublio“ 1969 m.), V. Jurgutis („Donelaitis“ 1974 m.), J. Juzeliūnas (simfonija-oratorija „Cantus magnificat“ 1979 m.), B. Kutavičius („Panteistinė oratorija“ 1970 m., „Paskutinė pagonių apeigos“ 1978 m., „Iš jotvingių akmens“ 1983 m., „Pasaulio medis“ 1986 m., „Magiškasis sanskrito ratas“ 1990 m.), V. Bartulis („Nelaimėlis Jobas“ 2003 m.) ir kt.

Šaltiniai 
 J. Antanavičius, etc. Klasikinės muzikos metraštis. Lietuvos muzikos ir teatro akademija, Mokslo ir enciklopedijų leidybos institutas. Lietuva. 2007
 

Muzikos žanrai
2016 m. Bahreino Grand Prix

2016 m. Bahreino Grand Prix – antrasis 2016 m. Formulės 1 sezono lenktynės. Jos vyko balandžio 1-3 dienomis Sakhiro trasoje. Tai buvo 12-tas Bahreino GP.

Rezultatai

Kvalifikacija 

Pastabos
 PL (pit lane) – boksai.
 — Kevin Magnussen startavo iš techninio aptarnavimo zonos. Komanda taip nusprendė po to, kai sportininkas gavo starto pozicijų baudą dėl nesustojimo teisėjų apžiūrai treniruotėse.

Lenktynės

Įskaitos po lenktynių 

Lenktynininkų įskaita

Komandų įskaita

 <small>Pastabos: pateiktos 5 geriausios vietos.

Šaltiniai 

Formulės 1 Grand Prix
2016 sporte
Marijonavos koplyčia

Marijos Guodėjos kapinių koplyčia – veikianti koplyčia Marijonavos kapinėse, esančiose Kabelių kaime, Velžio seniūnijoje, Panevėžio rajone, 6 km į pietus nuo Velžio, prie kelio . Buvusi Marijonavos dvaro koplyčia stūkso dešiniajame Juodos krante, priklauso Velykių Šv. apašt. Andriejaus parapijai. 

Pastatyta 1860 m., joje buvęs laidojimo rūsys šiuo metu užbetonuotas, įrengtos grindys. Priekyje pastatytas Švč. Mergelės Marijos paminklas su užrašu „Šiluvos Marija, Krikščionių pagelba, Nuliūdusiųjų paguoda, Taikos karalienė“. Šalia koplyčios yra XIX a. antkapių.

Istorija 

1946 m. Velykių parapijos klebono Bronislovo Strumilos (1888-1956) rūpesčiu koplyčia buvo suremontuota.  Retsykiais joje buvo laikomos pamaldos, buvo įvesti Švč. Mergelės Marijos paguodos atlaidai, o altoriuje įkomponuotas paveikslas „Marija guodžia lietuvaitę“ (neišlikęs).

Vėliau koplyčia buvo apleista ir nuniokota. 1993 m. atstatyta. 2010 m. Kabelių bendruomenės pirmininko Algio Petrošaičio rūpesčiu priešais koplyčią pastatytas Švč. Mergelės Marijos paminklas, anksčiau stovėjęs Panevėžyje, privačiame kieme.

Šaltiniai

Nuorodos 

 Kabelių kaimo šventė

Panevėžio rajono koplyčios
Raguvos kapinių koplyčia

Raguvos kapinių koplyčia yra Raguvos Švč. M. Marijos Ėmimo į dangų parapijoje,  Raguvos miestelio kapinėse, Panevėžio rajone, šalia kelio . 
Koplyčia stūkso kapinių centrinėje dalyje, yra medinė, keturkampė, su apside. Joje įrengtas laidojimo rūsys. Virš statinio dvišlaičio stogo pastatytas bizantiško stiliaus bokštelis. Fasade - 1,5 m dydžio medinė dvasininko skulptūra.

Istorija 

Koplyčia statyta XIX a. antroje pusėje, Raguvos klebono kun. Andriaus Dulskio (1818–1884) rūpesčiu. Po altoriumi išlikęs lenkiškas įrašas, kad jo palaikai ilsisi šioje koplyčioje. Vėlinių dieną joje buvo laikomos šv. Mišios.

2015 m. seniūnija koplyčią perdažė, atliko kitus remonto darbus. Kapinės buvo įtrauktos į internetinę atminimo knygą.

Šaltiniai

Nuorodos 

 Petras Juknevičius. Panevėžio rajono kopyčios

Panevėžio rajono koplyčios
Raguva
This Is What the Truth Feels Like

This Is What the Truth Feels Like – trečiasis studijinis amerikiečių atlikėjos Gwen Stefani albumas, išleistas 2016 m. kovo 18 d. Tai – pirmasis atlikėjos solinis albumas per dešimt metų, įkvėptas jos pačios skyrybų su vyru. Albumas sulaukė daugiausia teigiamų įvertinimų ir debiutavo pirmoje „Billboard 200“ reitingo vietoje, tapdamas pirmuoju atlikėjos albumu, pasiekusiu reitingo viršūnę.

Dainų sąrašas 

2016 albumai
Procesas (romanas)

Procesas – vienas iš trijų nebaigtų Franco Kafkos romanų, pasirodžiusių po jo mirties (kiti du – „Amerika“ ir „Pilis“). 1925 m., jau po Kafkos mirties, romano struktūrą sutvarkė ir jį publikavo rašytojo draugas Max Brod, nepaisydamas Kafos anksčiau išsakyto prašymo rankraštį sunaikinti.

Siužetas 

30-ojo gimtadienio rytą banko tarnautojas Jozefas K. areštuojamas dėl jam pačiam nežinomų priežasčių. Nepaisant arešto, Jozefui K. galima laisvai judėti ir tęsti darbinę veiklą. Jis bando sužinoti, kuo yra kaltinamas ir kaip galėtų būti išteisintas, tačiau jo pastangos lieka bevaisės. Dėl to jis stoja prieš nesuprantamai veikiantį teismą, kurio kanceliarija yra įsikūrusi didelio nušiurusio namo palėpėje. Su teisės sritimi susijusios moterys, Jozefui K. prisistatančios „pagalbininkėmis“, jaučia jam seksualinį potraukį.

Apimtas nevilties, Jozefas K. nesėkmingai bando rasti įėjimą į teismą. Jis ima skirti vis daugiau dėmesio procesui, nors iš pradžių planavo elgtis priešingai. Jį vis giliau įtraukia košmariškas siurrealistiškos biurokratijos labirintas, jis vis giliau skverbiasi į teisės pasaulį. Lygiai taip pat į paties Jozefo K. pasaulį ima kištis teismas. Tiek nuo skaitytojo, tiek nuo Jozefo K. slepiama, ar iš tikrųjų vyksta koks nors slaptas teismo procesas. Tą patį galima pasakyti apie teismo sprendimą – Jozefas K. apie jį nesužino, tačiau nujaučia, kad jo laikas jau baigėsi. Jis paklūsta nesuvokiamam, paslaptingam teismo sprendimui, taip ir nesužinojęs, kuo jis yra kaltinamas ir ar iš tikrųjų yra paskelbtas teismo nuosprendis. 31-ojo gimtadienio išvakarėse Jozefą K. į karjerą nusiveda du vyrai ir ten jį nuduria „lyg kokį šunį“.

Šaltiniai 

Romanai
Franz Kafka knygos
TVPlay Sports (TV kanalas)

TV3 Sport – Baltijos šalyse transliuojamas sporto TV kanalas. Jis buvo pradėtas transliuoti 2009 m. sausio 7 d. Šis kanalas kartu su „Viasat Golf“ pakeitė iki tol buvusius kanalus „Viasat Sport 2“ ir „Viasat Sport 3“. Kanalas priklauso skaitmeninės ir palydovinės televizijos operatoriui „Home 3“. Kanalo savininkas – „TV3 Group“.  

„TV3 Sport” kanalas rodo NBA, „Eurolygos“, FIBA Čempionų lygos ir UFC kovų transliacijas. Taip pat šiame kanale rodomas Pasaulio ralio čempionatas, Europos ralio čempionatas, Lengvosios atletikos Deimantinė lyga, Prancūzijos „Ligue 1“, Ispanijos „La Liga“, Olandijos „Eredivisie“, Italijos „Serie A“ futbolo čempionatai, ATP 250, 500 ir 1000 serijos teniso turnyrai.   

„TV3 Sport” transliuoja „KOK World Series” bušido turnyrus, Pasaulio ir Europos krepšinio čempionatus (taip pat ir jų atrankas) ir kitų sporto šakų varžytuves bei apžvalgines laidas. 

2018 m. rugpjūčio 10 d., kanalas „Viasat Sport Baltic“ (taip jis vadinosi nuo pat kanalo pirmosios dienos 2009 m.) pakeitė pavadinimą į „TVPlay Sports“. Tų pačių metų rudenį atsirado kanalas „TVPlay Sports+“, kuriame daug dėmesio skiriama techninėms sporto šakoms, tokioms, kaip pokeris, golfas arba ekstremalus sportas. Taip pat šis kanalas leidžia vienu metu tiesiogiai transliuoti keletą svarbių sporto reginių, kurių laikas persidengia. 

2019 m. gruodžio 3 d. kanalas „TVPlay Sports“ pakeitė pavadinimą į „TV3 Sport“, o „TVPlay Sports+“ – į „TV3 Sport 2“. 

2021 metų pradžioje „TV3 Group“ paskelbė apie naujo sporto kanalo „TV3 Sport Open“ startą. „TV3 Sport Open“ rodo atrinktas rungtynes iš geriausių pasaulio varžybų – NBA, Eurolygos, Prancūzijos „Ligue 1“, Ispanijos „La Liga“, Olandijos „Eredivisie“, Italijos „Serie A“ čempionatų, Vokietijos futbolo taurės bei UFC. Lietuvos žiūrovai gali mėgautis ir išskirtiniu turiniu –  amerikietiškomis imtynėmis WWE (angl. „World Wrestling Entertainment“), „Formulės E“ lenktynėmis, Europos taurės, FIBA Čempionų lygos ir Ispanijos „Liga Endesa“ krepšinio rungtynėmis, Pasaulio motokroso čempionatu MXGP, „Speedway“ GP lenktynėmis ir kitomis sporto varžybomis.   

Iš viso „TV3 Sport“ kanalai per metus parodo daugiau nei 3000 valandų tiesioginių transliacijų ir apie 1500 sporto renginių kasmet aukštos raiškos (HD) formatu su lietuvišku, latvišku ir estišku komentavimu.

Šaltiniai

Nuorodos 
 Kanalo aprašymas 

Lietuvos televizijos kanalai
Lietuvos sporto žiniasklaida
Juto Nagatomo

Juto Nagatomo (, g. 1986 m. rugsėjo 12 d.) – japonų futbolininkas, rungtyniavęs Japonijos rinktinėje.

Nacionalinėje komandoje žaidė nuo 2008 m., su ja dalyvavo 2010, 2014 ir 2018 m. pasaulio futbolo čempionatuose.

Dalyvavimas čempionatuose 

|}

Šaltiniai 

Japonijos futbolininkai
Japonijos olimpiečiai
Šindži Kagava

(g. 1989 m. kovo 17 d.) – japonų futbolininkas, rungtyniaujantis Japonijos rinktinėje.

Nacionalinėje komandoje žaidžia nuo 2008 m., su ja dalyvavo 2014 m. pasaulio futbolo čempionate.

Dalyvavimas čempionatuose 

|}

Šaltiniai 

Japonijos futbolininkai
Japonijos olimpiečiai
Hiroki Sakai

Hirokis Sakajus (, g. 1990 m. balandžio 12 d.) – japonų futbolininkas, rungtyniavęs Japonijos rinktinėje.

Nacionalinėje komandoje žaidė 2012– m., su ja dalyvavo 2014 m. pasaulio futbolo čempionate.

Dalyvavimas čempionatuose 

|}

Šaltiniai 

Japonijos futbolininkai
Japonijos olimpiečiai
Maja Jošida

Maja Jošida (, g. 1988 m. rugpjūčio 24 d.) – japonų futbolininkas, rungtyniavęs Japonijos rinktinėje.

Nacionalinėje komandoje žaidė nuo 2010 m., su ja dalyvavo 2014 m. pasaulio futbolo čempionate.

Dalyvavimas čempionatuose 

|}

Šaltiniai 

Japonijos futbolininkai
Japonijos olimpiečiai
Šuiči Gonda

Šuičis Gonda (, g. 1989 m. kovo 3 d.) – japonų futbolininkas, rungtyniavęs Japonijos rinktinėje.

Nacionalinėje komandoje žaidė 2010–2015 m., su ja dalyvavo 2014 m. pasaulio futbolo čempionate.

Dalyvavimas čempionatuose

|}

Šaltiniai 

Japonijos futbolininkai
Japonijos olimpiečiai
Kim Yong-Sik

(1910 m. liepos 25 d. – 1985 m. kovo 8 d.) – buvęs futbolininkas, rungtyniavęs Japonijoje ir Pietų Korėjoje.

Japonijos rinktinėje žaidė 1936–1940 m., su ja dalyvavo 1936 m. vasaros olimpinėse žaidynėse.

Šaltiniai 

Japonijos futbolininkai
Pietų Korėjos futbolininkai
Japonijos olimpiečiai
Pietų Korėjos olimpiečiai
Gaku Šibasaki

Gaku Šibasakis (, g. 1992 m. gegužės 28 d.) – japonų futbolininkas, rungtyniavęs Japonijos rinktinėje.

Karjera 
Karjerą pradėjo gimtinėje, atstovavo Kashima Antlers. 2017 m. persikėlė į Ispaniją, trumpai žaidė CD Tenerife. 

Tais pačiais metais perėjo į Getafe CF, o 2019–2020 m. rungtyniavo Deportivo La Coruña, o nuo 2020 m. CD Leganés.

Rinktinė 
Nacionalinėje komandoje žaidė nuo 2014 m., su ja dalyvavo 2015 m. AFC Azijos taurės turnyre.

Dalyvavimas čempionatuose 

|}

Šaltiniai

Nuorodos 
 Soccerway
 Transfermarkt
 national-football-teams

Japonijos futbolininkai
Zayn Malik

Zain Javadd Malik (g. 1993 m. sausio 12 d.), geriau žinomas kaip Zayn (rašoma ZAYN) – britų atlikėjas iš Bradfordo. Karjerą pradėjo 2010 m. kartu su grupe „One Direction“, su kuria išleido keturis didžiulio populiarumo sulaukusius albumus. 2015 m. kovo 25 d. Zayn Malik oficialiai paliko grupę ir pradėjo solinę karjerą. 2016 m. kovą buvo išleistas debiutinis atlikėjo albumas „Mind of Mine“, kuris taip pat sulaukė didelio pasisekimo visame pasaulyje.

Diskografija 
 Mind of Mine (2016)
 Icarus Falls (2018) Nobody Is Listening'' (2021)

Nuorodos 
 

Jungtinės Karalystės atlikėjai
Mind of Mine

Mind of Mine – debiutinis britų atlikėjo ZAYN albumas, išleistas 2016 m. kovo 25 d. Pirmasis albumo singlas „Pillowtalk“ sulaukė didelio pasiekimo visame pasaulyje, pasiekdamas daugumos singlų reitingų viršūnes. Albumas sulaukė daugiausia teigiamų kritikų įvertinimų ir pasiekė pirmąją vietą daugelyje šalių, tarp jų – ir Jungtinėje Karalystėje bei JAV.

Dainų sąrašas 

2016 albumai
Debiutiniai albumai
Progress (albumas)

Progress – šeštasis studijinis britų grupės „Take That“ albumas, išleistas 2010 m. lapkričio 15 d. Tai – pirmasis albumas nuo atlikėjo Robbie Williams sugrįžimo į grupę po to, kai jis ją paliko 1995 m., taip pat paskutinis su Jason Orange, kuris 2014 m. paliko grupę. Albumo singlas „The Flood“ sulaukė didelio pasisekimo ir pasiekė antrąją vietą Jungtinės Karalystės singlų reitinge. Albumas sulaukė daugiausia teigiamų kritikų įvertinimų ir pasiekė pirmąją vietą Jungtinėje Karalystėje, tapdamas šeštuoju grupės įrašu, pasiekusiu reitingo viršūnę. Per pirmąją pardavimų savaitę Jungtinėje Karalystėje buvo parduota per 235 tūkstančius kopijų, taip tapdamas tuo metu greičiausiai parduodamu amžiaus albumu bei antru greičiausiai parduodamu visų laikų albumu. Per 24 dienas buvo parduota per milijoną kopijų ir albumas tapo perkamiausiu 2010 m. albumu. 2011 m. birželio mėnesio duomenimis, Jungtinėje Karalystėje parduota 2.8 milijonai albumo kopijų.

2011 m. birželio 10 d. buvo išleistas EP „Progressed“, kuriame įrašytos aštuonios prieš tai neišleistos dainos.

Dainų sąrašas 

2010 albumai
Daniela Iraschko-Stolz

Daniela Iraschko-Stolz (g. 1983 m. lapkričio 21 d.) – Austrijos šuolininkė su slidėmis, kuri iškovojo 2014–2015 m. FIS šuolių su slidėmis pasaulio taurę.

Karjera

Šuoliai su slidėmis 
2003 m. sausio 29 d. tapo pirmąja moterimi, kuri nuskriejo virš 200 metrų. Ji atliko tai pasiruošimo Pasaulio taurei metu. Šis rekordas išliko iki šiol.

Futbolas 
 2003–2017 priklausė FC Wacker Innsbruck, bei rungtyniavo Austrijos moterų Bundeslygoje.

Pasaulio taurė

Užimtos vietos

Asmeninis gyvenimas 
2012 m. vasario mėn. buvo aprašyta ir plačiai aptarinėjama jos seksualinė orientacija (lesbietė). 

2013 m. rugpjūčio 31 d. ji su partnere užmezgė registruotą partnerystę, kuri turėtų būti suprantama kaip socialinis ir politinis pareiškimas.

Jos tėvas Hansas Peteris Iraschko (SPÖ) 2020 m. tapo antruoju Eizenerco miesto mero pavaduotoju.

Šaltiniai 

Austrijos šuolininkai su slidėmis
Austrijos olimpiečiai
Suck It and See

Suck It and See – ketvirtasis studijinis britų indie rock grupės „Arctic Monkeys“ albumas, išleistas 2011 m. birželio 6 d. Albume skambančiose dainose grupė siekė išgauti spalvingesnį, kiek nostalgišką skambesį, kuris turėjo būti priešingybė tamsiai skambančiam ankstesniajam grupės albumui „Humbug“.

„Suck It and See“ sulaukė daugiausia teigiamų kritikų įvertinimų ir, per pirmą savaitę pardavus 82 tūkstančius kopijų, debiutavo pirmoje vietoje Jungtinėje Karalystėje. Tai buvo ketvirtasis grupės įrašas, pasiekęs pirmąją reitingo vietą.

Dainų sąrašas 

2011 albumai
Loud

Loud – penktasis studijinis barbadoso atlikėjos Rihanna albumas, išleistas 2010 m. lapkričio 12 d. Albumas buvo įrašytas atlikėjos koncertinio turo „Last Girl on Earth“ metu bei filmuojant pirmąjį atlikėjos filmą „Battleship“. Albume dainas kartu atlieka tokie atlikėjai, kaip Drake, Nicki Minaj bei Eminem. Singlai „Only Girl“, "What’s My Name? ", „S&M“, „California King Bed“ ir „Cheers (Drink to That)“ sulaukė didelio pasisekimo visame pasaulyje, patekdami į daugumą singlų dešimtukų. Albumas taip pat sulaukė daugiausia teigiamų kritikų įvertinimų ir pasiekė trečiąją vietą JAV „Billboard 200“ reitinge bei pirmąją Jungtinėje Karalystėje. 2011 m. lapkričio mėnesio duomenimis, visame pasaulyje parduota per 8 milijonus „Loud“ kopijų.

Dainų sąrašas 

2010 albumai
Chobis (upė)

Chobis () – upė Gruzijoje, Kolchidėje. Įteka į Juodąją jūrą. Prie upės yra įsikūręs Chobio miestas. Chobio upė kai kuriose vietovėse naudojama irigacijai.

Gruzijos upės
The Gift

The Gift – antrasis studijinis škotų atlikėjos Susan Boyle albumas, išleistas 2010 m. lapkričio 8 d. Albume skamba atlikėjos atliekami dainų koveriai taip pat kalėdinės dainos. Albumas sulaukė daugiausia teigiamų kritikų įvertinimų ir debiutavo pirmoje vietoje Jungtinėje Karalystėje bei JAV.

Dainų sąrašas 

2010 albumai
My Beautiful Dark Twisted Fantasy

My Beautiful Dark Twisted Fantasy – penktasis studijinis amerikiečių hiphopo atlikėjo Kanye West albumas, išleistas 2010 m. lapkričio 22 d. Albumas laikomas vienu geriausių West darbų, sujungiančiu hiphopą, soul, barokinę muziką, elektroniką ir simfoninį skambesį. Albumo dainose pasakojama apie nereikalingus dalykus gyvenime, būvimą garsenybe, vartotojišką kultūrą, rasę, bei amerikietiškos kultūros idealizavimą.

Reklamuodamas albumą, West pradėjo „GOOD Fridays“ seriją, per kurią kiekvieną penktadienį jis išleisdavo po nemokamą dainą. Taip buvo išleisti keturi singlai: JAV pasisekimo sulaukę „Power“, „Monster“ ir „Runaway“ bei visame pasaulyje išgarsėjęs „All of the Ligts“. Taip pat buvo išleistas trumpametražis filmas „Runaway“, kuriame skambėjo albumo muzika. Albumas debiutavo pirmoje „Billboard 200“ reitingo vietoje. 2013 m. JAV albumas buvo tituluotas platininiu, pardavus per milijoną kopijų. „My Beautiful Dark Twisted Fantasy“ sulaukė milžiniško kritikų pripažinimu ir buvo beveik visų kritikų išrinktas kaip geriausias 2010 m. albumas.

Dainų sąrašas 

2010 albumai
Kanye West albumai
Jonas Kajetonas Jablonovskis

Jonas Kajetonas Jablonovskis (1699, Braclavas – 1764 m. kovo 5 d., Ostrogas) – stambus Lenkijos magnatas, ATR valstybinis ir karinis veikėjas, Karūnos armijos pulkininkas, Brodnicos, Bobžecko ir Čigirino seniūnas (nuo 1722 metų), Braclavo vaivada (1754–1764), Šventosios Romos imperijos kunigaikštis (nuo 1743 metų). Austrijos armijos feldmaršalas, Ispanijos grandas, Baltojo erelio ir Auksinės runos ordinų kavalierius.

Biografija 
Lenkijos magnatų Jablonovskių giminės atstovas, herbo „Prus“ savininkas. Rusios vaivados ir Karūnos didžiojo kanclerio Jono Stanislovo Jablonovskio (1669–1731) ir Žanos de Betiun (m. 1744) sūnus. Broliai – Stanislovas Vincentas Jablonovskis ir Dimitrijus Aleksandras Janas Jablonovskis.

1733 metais Jonas Kajetonas Jablonovskis buvo išrinktas pasiuntiniu į konvokacinį seimą. Politinė veiklos pradžioje palaikė Stanislovą Leščinskį, bet pacifikaciniame seime susitaikė su Lenkijos karaulimi Augustu III. 1740-ais metais bendradarbiavo su Prūsijos karaliaus rūmais. 1746 metais buvo išrinktas pasiuntiniu nuo Haličo žemės į seimą.

1754 metais Jonas Kajetonas Jablonovskis gavo Braclavo vaivados pareigybę ir buvo priartintas prie karaliaus rūmų. Buvo Čartoriskių partijos ir Rusijos priešininkas, palaikė Karūnos didžiojo etmono Jano Klemenso Branickio partiją.

1744 metais Jonas Kajetonas Jablonovskis gavo nuo Vokietijos imperatoriaus Karolio VII Vitelsbacho Šventosios Romos imperijos kuniogaikščio titulą.

1737 metais pastatė naują katalikų bažnyčią Marijupolyje.

Būdamas Stanislovo Leščinskio pusbroliu, o per jį surištu su Prancūzijos karaliaus rūmais, Jonas Kajetonas Jablonovskis skaitė save lygiu Lenkijos monarchui ir titulavo save kunigaikščiu Ostrogiškiu.

Šeima 

Buvo vedęs du kartus. 1730 metais vedė Terezą Vielhorską (m. 1749), o 1750 metais antrą kartą vedė Aną Pauliną Sapiegaitę (1728–1800), Bresto vaivados Leono Kazimiero Sapiegos (1697–1738) ir Terezės Karolinos Radvilaitės (1707–1765) dukterį. Abi santuokos buvo bevaikės.

Literatūra 
 Helena Wereszycka, Jabłonowski Jan Kajetan, [w:] Polski Słownik Biograficzny, tom 10, Wrocław – Warszawa 1962–1964, str. 223–224.
 Andrzej Betlej, Sibi, Deo, posteritati. Jabłonowscy a sztuka w XVIII wieku, Kraków 2010. ISBN 978-83-61033-38-7, str. 146–148.

Nuorodos 

|-

Jablonovskiai
Braclavo vaivados
ATR pulkininkai
Brodnicos seniūnai
Bila Cerkvos seniūnai
ATR Seimo atstovai
Tekila (miestas)

Tekila (, ) – miestas vidurio Meksikoje, Chalisko valstijoje, 60 km į šiaurę nuo Gvadalacharos, Tekilos ugnikalnio papėdėje. Miestas garsėja tekilos pramone. Yra XVIII a. akmeninė Nekaltojo Prasidėjimo bažnyčia, La Perserverancia tekilos distiliavimo cechas (1873 m.), Quinta Sauza namas ir sodas, Tekilos nacionalinis muziejus. Už 10 km nuo Tekilos yra katalikų šventojo Toribijo Romo Gonsaleso šventykla. Kiekvieną žiemą Tekiloje vyksta spalvinga miesto šventė.

Tekilos apylinkėse plyti tekilinių agavų plantacijos. Iš šių augalų sulčių gaminama vietinio indėnų gėrimo meskalio atmaina, vadinama tekila. Šio, dabar populiaraus alkoholinio gėrimo pavadinimas ir kilo nuo Tekilos miesto vardo. Nuo 1974 m. tai saugomas prekės ženklas.

Istorija 

1530 m. Santjago de Tekilą įkūrė pranciškonų misionieriai. 1541 m. šių vietų indėnai sukilo prieš ispanų valdžią, bet buvo nugalėti. 1600 m. Pedras Sančesas de Taglė Tekiloje įkūrė distiliavimo cechą ir pradėjo meskalio varimą urmu. XIX a. čia įsisteigė net keletas tekilos varyklų. 1874 m. Tekilai suteiktas miesto statusas.

2006 m. Tekila ir jos apylinkės (Magdalena, El Arenalis, Amatitanas) paskelbti UNESCO pasaulio paveldo objektu („Tekilos agavų kraštovaizdis ir senosios pramoninės dirbtuvės“).

Meksikos miestai
Jean-Baptiste Greuze

Žanas Batistas Grezas (, 1725–1805 m.) – Prancūzijos XVIII a. dailininkas.

Biografija 

Žanas Batistas Grezas gimė 1725 m. rugpjūčio 21 d. Turniu mieste. Jo tėvas buvo meistras amatininkas, plytų klojėjas. Ž. B. Grezas iš pradžių mokėsi tapybos Lione pas Charles Grandon (1691−1762), 1750 m. atvyko į Paryžių, kur pratęsė studijas Karališkojoje tapybos ir skulptūros akademijoje. Ž. B. Grezas sulaukė didelės sėkmės moralizuojančio turinio paveikslu „Tėvas skaito Bibliją vaikams“ savo pirmojoje ekspozicijoje 1755 m. Paryžiaus salone. Tapytojas buvo paveiktas XVII a. olandų žanrinės tapybos. 1755 m. Ž. B. Grezas išvyko į Italiją, tačiau italų dailė jo ženkliau nepaveikė. Ankstyva sėkmė sąlygojo jo tolimesnės karjeros konfliktus su kitais tapytojais ir rėmėjais. Prie to neprisidėjo jo 1759 m. vesta žmona Anne Marie Babuty, kuri flirtavo su pozuojančiaisiais portretams ir Ž. B. Grezo mokiniais. 1759 m. jis susipažino su Deni Didro, kuris skatino melodramatiškų scenų tapybą. Ž. B. Grezas sulaukė didelės sėkmės su paveikslais „Kaimo sužadėtuvės“ (1761), „Tėvo prakeikimas“ ir „Sūnus palaidūnas“ (abu 1765). 

Apie 1765 m. Ž. B. Grezas buvo užsirekomendavęs portretų tapytojas. Nemenką grupę jo paveikslų sudarė jaunų merginų žanriniai paveikslai. Jis bandė būti priimtas į akademijos narius istorinio tapytojo statuse 1769 m. pateikęs didelių matmenų istorinį paveikslą „Septimijus Severas kaltina Karakalą“, tačiau akademikai sutiko jį įvertinti tik kaip žanrinį tapytoją. Įsižeidęs Ž. B. Grezas vėliau 30 metų paveikslus eksponavo tik savo studijoje. Tarp jo klientų buvo madam de Pompadur, Rusijos carienė Jekaterina II ir kiti aukštuomenės atstovai. D. Didro jį laikė geriausiu laikmečio tapytoju. Po 1780 m. dailininko autoritetas pradėjo kristi, jo paveikslai prarasti paklausą. 1793 m. jis išsiskyrė su žmona ir 1800 m. išstatė savo paveikslų oficialiame Paryžiaus salone, tačiau tuo metu jo tapyba publikos akyse jau buvo nustelbta jaunesnių dailininkų, kurie propagavo klasicistinį stilių. Žanas Batistas Grezas mirė 1805 m. kovo 21 d. Paryžiuje, palaidotas Monmartro kapinėse. Turniu mieste yra Grezo vardo muziejus.

Kūrinių galerija

Šaltiniai 

 Allison Lee Palmer. Historical Dictionary of Neoclassical Art and Architecture. Scarecrow Press, 2011, p. 103-104
 Encyclopaedia Britannica
 Philip Conisbee, in French Paintings of the Fifteenth through the Eighteenth Century, The Collections of the National Gallery of Art Systematic Catalogue, Washington, D.C., 2009: 246.

Greuze, Jean-Baptiste
Sugarland

Sugarland – amerikiečių kantri duetas iš Atlantos. Jį sudaro Jennifer Nettles (vokalas) ir Kristian Bush (vokalas, mandolina, gitara, lūpinė armonikėlė). Grupę 2002 m. sukūrė Kristen Hall ir Kristian Bush, vėliau buvo priimta Jennifer Nettles ir duetas tapo trio.

2004 m. grupė pasirašė kontraktą su „Mercury Nashville“ įrašų kompanija ir išgarsėjo su debiutiniu singlu „Baby Girl“ iš multiplatininio debiutinio albumo „Twice the Speed of Life“. 2006 m., prieš išleidžiant antrąjį albumą „Enjoy the Ride“, Hall paliko grupę. Šiuo metu grupė yra išleidusi penkis albumus ir visame pasaulyje pardavusi per 14 milijonų įrašų.

Diskografija 
 Twice the Speed of Life (2004)
 Enjoy the Ride (2006)
 Love on the Inside (2008)
 Gold and Green (2009)
 The Incredible Machine (2010)

Nuorodos 
 
 

JAV atlikėjai
The Incredible Machine

The Incredible Machine – penktasis studijinis amerikiečių kantri grupės „Sugarland“ albumas, išleistas 2010 m. spalio 19 d. Albumo singlas „Stuck Like Glue“ pasiekė antrąją vietą „Billboard“ kantri singlų reitinge. Nepaisant to, jog albumas nesulaukė kritikų pripažinimų, jis debiutavo pirmoje „Billboard 200“ reitingo vietoje, per pirmąją pardavimų savaitę JAV pardavus 203 tūkstančius kopijų. Tai buvo antrasis grupės įrašas, pasiekęs pirmąją vietą.

Dainų sąrašas 
Visų dainų autoriai Kristian Bush ir Jennifer Nettles, išskyrus, kur išskirta.

2010 albumai
I Am Not a Human Being

I Am Not a Human Being – aštuntasis studijinis amerikiečių reperio Lil Wayne albumas, išleistas 2010 m. rugsėjo 27 d. Albumas buvo įrašytas prieš atlikėjui aštuoniems mėnesiams sėdant į kalėjimą dėl nelegalaus ginklo laikymo. Singlas „Right Above It“ sulaukė didelio pasisekimo ir pasiekė šeštąją vietą „Billboard Hot 100“ reitinge. Albumas sulaukė daugiausia teigiamų kritikų įvertinimų ir pasiekė pirmąją „Billboard 200“ reitingo vietą, tapdamas antruoju atlikėjo albumu, pasiekusiu pirmąją vietą.

Dainų sąrašas 

2010 albumai
Aleksandras Jonas Huten-Čapskis

Aleksandras Jonas Huten-Čapskis (g. apie 1658, m. 1711 m kovo 22 d.), Malborko pakamaris.

Biografija 
Kulmo kašteliono Sebastiano Huten-Čapskio ir Malborko pakamario Pranciškaus Miroslavo Huten-Čapskio brolis.

Šeima 
Buvo vedęs tris kartus. Pirmą kartą vedė Jadvygą Dzialinską (mirė 1692 m.), - Aomo Dzialinskio dukterį, po to Sofiją Tucholkę ir Aną Blachovską, nuo kurios turėjo sūnų Peremyšlio vyskupą Valentiną Aleksandrą Huten-Čapskį.

Literatūra
 Polski Słownik Biograficzny, tom 4. s. 177

Huten-Čapskiai
Malborko pakamariai
Tlakotalpanas

Tlakotalpanas (, ) – miestas rytų Meksikoje, Verakruso valstijoje, 90 km nuo Verakruso miesto, prie Papaloapano upės. Yra upinė prieplauka, žvejybinis uostas. Verčiamasi turizmu. Miestas išlaikęs klasikinę kolonijinę architektūrą – jis vystėsi kaip upinis uostas; yra išlikusi senoji prieplauka, XVII–XIX a. gyvenamieji ir visuomeniniai pastatai (karibietiškos, andalūziškos architektūros), Šv. Mergelės Marijos bažnyčia (1770 m.), neoklasikinė Šv. Kristupo bažnyčia su Gvadalupės Mergelės paveikslu, barokinė Šv. Migelio bažnyčia (1785 m.), Saragosos aikštė, savivaldybė (1849 m., su Salvadoro Fernando tapybos darbais), žymaus kompozitoriaus Agustino Laros namas-muziejus.

Istorija 

Seniau gyvenvietė buvusi Papaloapano saloje (Tlakotalpanas nahuatlių kalba reiškia „vieta tarp vandenų, trakas“). Vėliau sala sujungta su žemynu. Ispanai čia pasirodė XVI a. vid., bet ilgą laiką gyvenvietė išliko mažu kaimu. Tlakotalpanas vystytis pradėjo XVII a., bet nesyk buvo nusiaubtas anglų piratų, gaisrų bei potvynių. XIX a. Tlakotalpanas tapo svarbiu uostu (būdavo išvežama medvilnė, tabakas, cukrus, oda, javai, plunksnos, muilas, brendis, sūdyta mėsa, baldai) ir medvilnės pramonės centru. 1896–1920 m. miestas vadintas Tlacotalpan de Porfirio Díaz.

1998 m. Tlakotalpanas paskelbtas UNESCO pasaulio paveldo objektu.

Meksikos miestai
Ažukalviškė (Visaginas)

Ažukalviškė – kaimas Visagino savivaldybėje, šalia kelio . Kaime yra kapinės.

Istorija 
1950–1959 m. priklausė Dūkšto rajonui, 1959–1995 m. – Ignalinos rajonui, 1995–2003 m. – Ignalinos rajono savivaldybei, nuo 2003 m. – Visagino savivaldybei.

Gyventojai

Šaltiniai 

Visagino savivaldybės gyvenvietės
Ramybė I

Ramybė I – kaimas Visagino savivaldybėje, 7 km nuo Rimšės.

Gyventojai 

VLKK rekomendavo pavadinimus Sausašilis, Ramutiškė, Antabaltis, Antabaltė, Pabaltys, Pabaltė, tačiau savivaldybė parinko vardą Ramybė I.

Šaltiniai 

Visagino savivaldybės gyvenvietės
The Last Shadow Puppets

The Last Shadow Puppets – britų roko grupė iš Šefildo, susikūrusi 2007 m. Iš viso grupė yra išleidusi du studijinius albumus, abu pasiekusius pirmąją vietą Jungtinės Karalystės albumų reitinge.

Grupės nariai 
 Alex Turner – vokalas, gitara, tamburinas (2007–dabar)
 Miles Kane – vokalas, gitara (2007–dabar)
 James Ford – būgnai, perkusija, produkcija (2007–dabar)
 Zach Dawes – bosinė gitara (2015–dabar)

Diskografija 
 The Age of the Understatement (2008)
 Everything You've Come to Expect (2016)

Nuorodos 
 
 

Anglijos atlikėjai
Anglijos roko atlikėjai
Indie rock atlikėjai
Everything You've Come to Expect

Everything You’ve Come to Expect – antrasis studijinis britų roko grupės „The Last Shadow Puppets“ albumas, išleistas 2016 m. balandžio 1 d. Tai – pirmasis grupės albumas per aštuonerius metus, taip pat pirmasis, kuriame groja Zach Dawes. Albumas sulaukė daugiausia teigiamų kritikų įvertinimų ir debiutavo pirmoje Jungtinės Karalystės albumų reitingo vietoje, tapdamas antruoju grupės įrašu, pasiekusiu reitingo viršūnę.

Dainų sąrašas 

2016 albumai
Baroque pop

Baroque pop – poproko subžanras, sujungiantis roko ir klasikinės muzikos elementus. Žanras atsirado XX a. 7 dešimtmetyje, pop atlikėjams pradėjus savo kūriniuose naudoti klavesiną bei styginius instrumentus. Kartais, priklausomai nuo naudojamų instrumentų, žanras dar vadinamas baroque rock.

Žanro populiarumas sumažėjo aštuntame dešimtmetyje, išpopuliarėjus pankrokui, disco ir sunkiajam rokui. Tačiau ir toliau buvo kuriami šio žanro kūriniai. Aštuntame dešimtmetyje iš šio žanro išsivystė Philadelphia soul žanras, o devintame dešimtmetyje – chamber pop.

Pop muzika
Rokas
Klasikinė muzika
Bubblegum pop

Bubblegum pop (dar žinomas kaip bubblegum rock, bubblegum music arba tiesiog bubblegum) – pop muzikos subžanras, pasižymintis pakylios nuotaikos skambesiu ir skirtas vaikų bei paauglių auditorijai, dažniausiai kuriamas prodiuserių kartu su nežinomais atlikėjais. Žanras atsirado ir klestėjo nuo 1967 m. iki 1972 m. Antroji populiarumo banga prasidėjo 1974 m. ir tęsėsi iki 1977 m., kai ją pakeitė disko ir pankrokas.

Žanras buvo labiau orientuotas į singlus, nei į albumus. Taip pat, kadangi dauguma kūrinių buvo kuriami studijose naudojant sesijinius muzikantus, daugumą šio žanro dainų atliko taip ir neišgarsėję atlikėjai bei grupės. Vieni žinomiausių bubblegum pop atlikėjų yrą „1910 Fruitgum Company“, „The Ohio Express“ ir „The Archies“.

Pop muzika
Bogdanas Ivanovičius Solomereckis

Kunigaikštis Bogdanas Ivanovičius Solomereckis (? – 1602 m. rugsėjo 9 d.) – LDK magnatas, LDK politinis veikėjas.

Biografija 
Kunigaikščų Solomereckių (Riurikaičiai) giminės atstovas. Mstislavlio kašteliono Ivano Vasiljevičiaus Solomereckio (?–1578) ir Anos Joanovnos Hlebavičiūtės vienintelis sūnus.

1580 metais jis buvo paskirtas Kryčavo ir Ovruco seniūnu.

1583 m. rugpjūčio 8 d. vedė Korsakų giminės atstovę. 1593 metais už valstybinius nuopelnus nuo Lenkijos karaliaus ir Lietuvos didžiojo kunigaikščio Zigmanto III Vazos gavo valdyti kaimus Mogiliovo paviete: Chaduševičiai, Dasovičiai, Goščevo, Siradovičiai ir Novoselka, priklausiusias jo uošviui Barkulabui Korsakui.

1597 metais kunigaikštis Bogdanas Solomereckis savo vaikų auklėjimui pakvietė Lavrentijų Zizanijų, o po to Meletijų Smotrickį.

Kartu su žmona aktyviai palaikė stačiatikių cerkvę.

1602 m. rugsėjo 7 d. kunigaikštis Bogdanas Ivanovičius Solomereckis mirė savo dvare, Borkolabovo kaime.

Šeima ir vaikai 
Žmona – Eva, Dysnos rotmistro ir seniūno Barkulabo Ivanovičiaus Korsako, Borkolabovo pilies įkūrėjo (1564) duktė.

Vaikai:

 Mikalojus Leonas (? – 1626) – Smolensko kaštelionas
 Barbora, 1-mas vyras – Trakų kaštelionas Konstantinas Chodkevičius (? – 1571), 2-ras vyras – Polocko vaivada Stanislovas Davaina (? – 1573).
 Marina, Lietuvos didžiojo medžioklio Jono Naruševičiaus (? – apie 1613) žmona.
 Bogdanas (1589–1630), Kryčavo seniūnas.

Nuorodos 
 Князья Соломерецкие
 Князья Соломерские (Соломерецкие)

LDK didikai
Kryčavo seniūnai
Valstybinė atominės energetikos saugos inspekcija

Valstybinė atominės energetikos saugos inspekcija (VATESI) – branduolinės energetikos srities veiklos su jonizuojančiosios spinduliuotės šaltiniais valstybinio reglamentavimo ir priežiūros institucija Lietuvoje.

VATESI yra savarankiška valstybės įstaiga, įkurta 1991 m. Jos veikla finansuojama iš Lietuvos Respublikos valstybės biudžeto asignavimų ir kitų teisėtai gaunamų pajamų.

Veikla 
 VATESI yra branduolinės energetikos saugą reglamentuojanti institucija, kuri nustato saugos reikalavimus branduolinės energetikos objektams, branduolinėms ir branduolinio kuro ciklo medžiagoms, prižiūri, kaip jų laikomasi.
 Priežiūros institucija. VATESI prižiūri, kaip vykdoma branduolinės energetikos objektų veikla, veikla su jonizuojančiosios spinduliuotės šaltiniais branduolinės energetikos objekte. Taip pat, kaip yra užtikrinama galutinai sustabdytų energijos blokų branduolinė, radiacinė, fizinė sauga, branduolinio ginklo neplatinimo kontrolė ir tvarkomos radioaktyviosios atliekos VĮ Ignalinos atominėje elektrinėje, VĮ Radioaktyviųjų atliekų tvarkymo agentūroje, kaip vežamos branduolinės medžiagos AB „Lietuvos geležinkeliai“. VATESI prižiūri ir mažų kiekių branduolinių medžiagų turėtojus. Pavyzdžiui, tikrina kokias branduolines medžiagas Fizinių ir technologijos mokslų centras naudoja moksliniams tyrimams, o Vilniaus universiteto ligoninės Santariškių klinikos ligonių gydymui, kaip jas apskaito ir saugo.
 Licencijas, leidimus ar laikinuosius leidimus veiklai išduodanti valstybės institucija. VATESI priima paraiškas branduolinės energetikos srities veiklai ir veiklai su jonizuojančiosios spinduliuotės šaltiniais. Vertina pareiškėjų vykdyti šias veiklas pateiktus dokumentus, priima sprendimus dėl licencijų, leidimų ir laikinųjų leidimų išdavimo, jų sąlygų pakeitimo, įspėjimo apie galiojimo sustabdymą, sustabdymo ir galiojimo panaikinimo. Pavyzdžiui, vertinama veikla statant branduolinę elektrinę, tvarkant radioaktyviąsias atliekas, vežant radioaktyviąsias medžiagas ar naudojant jonizuojančiosios spinduliuotės šaltinį seisminiams tyrimams atlikti ar vamzdynų suvirinimo siūlėms Ignalinos AE patikrinti.
 Branduolinės ar radiologinės avarijos atveju institucija inicijuoja VATESI Ekstremaliųjų situacijų operacijų centro veiklą, suinteresuotoms valstybės ir savivaldybių institucijoms teikia skubią informaciją apie radiologinę padėtį branduolinės energetikos objekte, branduolinės ir radiologinės avarijos raidos prognozes, rekomendacijas ir kitą su įvykiu susijusią informaciją.
 Atstovauja šalies interesus tarptautinėse organizacijose bei užtikrina Lietuvos Respublikos įsipareigojimų, nustatytų tarptautinėse sutartyse, vykdymą.

Vadovai 
 Genadijus Lipunovas – 1991–1992 m.
 Povilas Vaišnys – 1992–1997 m.
 Saulius Kutas – 1997–2006 m.
 Kazys Žilys – 2006 m.
 Gytis Maksimovas – 2006–2009 m.
 Nuo 2012 m. VATESI vadovauja viršininkas Michail Demčenko.

Šaltiniai 
 VATESI šiandien

Nuorodos 
 Oficiali VATESI interneto svetainė
 Ignalinos atominė elektrinė
 Radioaktyviųjų atliekų tvarkymo agentūra
 Lietuvos energetika
 Branduolinio ginklo neplatinimo sutartis
Lietuvos institucijos
Lietuvos Respublikos Vyriausybė